Импортиране на мебелировка

Sweet Home 3D Помощ - Начало > Импортиране на изображение за фон и на мебелировка

|  |  | Импортиране на мебелировка

За да импортирате съществуващ 3D модел в каталога с мебелировка и/или в плана, изберете менюто Мебелировка > Импортиране на мебелировка..., цъкнете върху инструмента Импортиране на мебелировка или довлечете и пуснете файл с 3D модел в прозореца на Sweet Home 3D. Инструмент Импортиране на мебелировка Така ще стартирате помощник и с няколко стъпки ще импортирате желания 3D модел.

1. | Цъкнете върху Избор на модел и изберете файл във формат OBJ, DAE, 3DS, LWS или ZIP файл, съдържащ файл от посочения тип. След като моделът се зареди, цъкнете Продължи.
2. | Със стрелките ориентирайте модела по такъв начин, че да виждате лицето му в съответното поле. Понякога се случва лицето и гърба на модела да са разменени. В такъв случай цъкнете отметката Размени лицето и гърба. Когато сте готови, цъкнете Продължи.
3. | Ако е необходимо, сменете името, размерите, повдигането, или цвета на импортирания модел, дали ще е подвижен и дали е врата или прозорец. Ако желаете 3D модела да бъде импортиран и в някой от каталозите, маркирайте Постави в каталог и изберете името на каталога, в който да бъде импортиран. Махнете отметката на Спази пропорциите ако искате да променяте размерите на модела независимо един от друг. Цъкнете върху Премахни цвета ако предпочитате да запазите оригиналните цветове на модела. Когато сте готови, цъкнете Продължи.
4. | Завъртете 3D модела с мишката така, че да си харесате изображение, което ще се използва като икона в каталога и в плана. След това цъкнете върху Край.

След като помощникът се затвори, импортираният модел ще се появи в каталога и/или в плана и списъка с поставени в плана обекти, в зависимост от това, което сте избрали. Вие можете да променяте импортираните модели, поставени в плана, по същия начин, както и тези от вградения каталог. В каталозите, имената на импортираните обекти се изписват с курсив. За да редактирате характеристиките на импортиран модел чрез помощника за импортиране, цъкнете двойно върху него, или го маркирайте и изберете Мебелировка > Промени....

• | Импортирането на 3D модел с влачене и пускане на файла в прозореца на Sweet Home 3D може да не работи в Linux.
• | Ако желаете да въртите модела на стъпки от по 1° вместо по 90°, дръжте натиснат клавиша shift докато цъкате с мишката върху бутоните-стрелки в стъпка 2.
• | В текстовото поле Име на каталога: можете да напишете ново име, с което ще създадете нов каталог с мебелировка.
• | Когато магнетизмът е активен, само вратите и прозорците могат да бъдат поставяни в стените с мишката и само за тях в стените автоматично се правят отвори. Поради това, не забравяйте да маркирате отметката Врата или прозорец при импортирането на обект, ако желаете той да има това свойство.
• | Само за стълбищата може автоматично да се създава отвор в тавана (пода на горния етаж). Затова, не забравяйте да поставяте отметката Стълбище при импортирането на такъв обект, за да има той това свойство.
• | Импортирането на 3D модел в каталог или в плана зависи от това, дали когато сте избрали Мебелировка > Импортиране на мебелировка... на фокус е бил каталог или не. Ако на фокус е бил списъка с поставени в плана обекти, плана или 3D изгледа, импортираният модел ще се появи в каталог само ако маркирате отметката Постави в каталог в третата стъпка на помощника.
• | Мярката на размерите, изписани в панела на помощника е тази, която се ползва във Вашата страна. Вие можете да я промените на Инчове, Метри, Сантиметри или Милиметри от менюто Предпочитания.
• | Тъй като каталогът с мебелировка е общ за всички прозорци на Sweet Home 3D, операциите, направени в него (като импорт, промяна или изтриване) не могат да бъдат отказани.
• | Характеристиките на импортиран каталог с мебелировка автоматично се записват в предпочитанията и техните файлове с 3D модели и икони се записват в папки, специфични за Sweet Home 3D.
• | Чрез Мебелировка > Импортиране на каталог... в менюто, можете да импортирате също някои библиотеки с предварително конфигурирани обекти в SH3F файлове, които ще намерите на сайта на Sweet Home 3D.