Промяна на стените

Sweet Home 3D Помощ - Начало > Промяна на предпочитанията, стените, мебелировката и 3D изгледа

|  |  | Промяна на стените

Можете да променяте мястото и дължината на стена, чрез мишката или от менюто План > Промени стена... . За да променяте стени с мишката, първо ги маркирайте в плана. За да маркирате една стена, цъкнете с мишката върху нея. За да маркирате няколко стени в плана, очертайте маркиращ правоъгълник около тях (натискате левия бутон на мишката някъде в плана, но не върху обект и местите мишката, така че в получения правоъгълник да попаднат желаните за маркиране стени, след което пускате бутона на мишката), и/или цъкайте върху всяка от стените докато държите натиснат клавиша shift. За да преместите маркираните стени, поставете показалеца на мишката върху някоя от тях, след което завлечете с мишката и пуснете на новото място или ползвайте клавишите стрелки от клавиатурата. Когато сте маркирали една стена, можете също да местите нейните начална и крайна точки, чрез индикаторите, които се появяват в двата края на маркираната стена.

1. | Индикатор за дължина в началната точка - показва точката, чрез която можете да преместите началната точка на стената.
2. | Индикатор в началната точка - показва началната точка на стената.
3. | Индикатор в крайната точка - показва крайната точка на стената.
4. | Индикатор за дължина в крайната точка - показва точката, чрез която можете да преместите крайната точка на стената.

Когато попадне върху началната или крайна точки на стената, показалецът на мишката се променя за да покаже, че сте на мястото, което можете да "хванете". Когато хванете някой от индикаторите до него ще се появи подсказка с текущата дължина на стената. Стената, която променяте с мишката, се променя едновременно в плана и в 3D изгледа. Стена можете да променяте и чрез нейния панел чрез двойно цъкване върху тази стена в плана, или като изберете План > Промени стена... след като сте я маркирали. В панела Промяна характеристиките на стена, можете да променяте координатите на началната и крайната и точки, цвета, шарката или блясъка на лявата и дясната и страна, дебелината и височината и и нейния радиус, ако стената е овална. Ако това е стена на таванска стая, можете да изберете различни височини на началната и крайна точки, като маркирате Трапецовидна стена. Лявата и дясна страна на стената ще определите по индикаторите за начална и крайна точки на маркираната стена.

• | Ако искате да промените цвета, шарката, дебелината или височината на няколко стени, маркирайте ги и изберете от менюто План > Промени стена.... Ако стойностите на еднакви характеристики на маркираните стени се различават, тези полета в менюто ще бъдат празни. Ако от тези стени, някоя е ориентирана неправилно, маркирайте я и изберете План > Обърни посоката на стените.
• | Ако искате да зададете различни цветове от една страна на стена, обща за съседни стаи, разделете я на повече сегменти при създаването и. Създадена вече стена можете да разделите на две от менюто План > Раздели стената. Ако искате да смените цвета на всички страни на стените на стаята, след като сте я начертали, изберете желания цвят в секцията Страни на стените на стаята в панела Характеристики на стаята.
• | Ако не искате да изчислявате на ръка дължината на стена според координатите и, ползвайте полето Разстояние до крайната точка. Всяка промяна на тази стойност ще променя автоматично координатите X и Y на крайната точка и обратно.
• | За да Ви помогнем в чертането на успоредни стени, ъгълът между тях по подразбиране е кратен на 15°. Вие можете да отмените този магнетизъм чрез задържане на клавиша Alt докато променяте стената, или като забраните магнетизма в менюто Предпочитания.
• | Ако в маркираните в плана обекти се включват стени, стаи, мебелировка, оразмерителни линии и текстове, всички тези обекти ще се местят с влачене и пускане или с клавишите стрелки от клавиатурата. Ако натиснете и задържите клавиша Ctrl (или alt за ползващите Mac OS X) докато влачите тези обекти, те ще бъдат копирани.
• | Мярката на размерите, изписани в подсказките и в панела Промяна характеристиките на стена е тази, която се ползва във Вашата страна. Вие можете да я промените на Инчове, Метри, Сантиметри или Милиметри от менюто Предпочитания.
• | Изберете План > Уголеми или План > Смали за да уголемите или смалите плана, или въртете колелцето на мишката с натиснат и задържан клавиш ctrl (или cmd под Mac OS X).