Отпечатване на план

Sweet Home 3D Помощ - Начало > Създаване на планове, стени, мебелировка

|  |  | Отпечатване на план

За да отпечатате плана, изберете Файл > Отпечатване.... От появилото се меню ще можете да изберете принтер, страниците, които да бъдат отпечатани и други. По подразбиране, Sweet Home 3D отпечатва списъка с поставените в плана обекти, плана и 3D изгледа в момента, ползвайки настройките по подразбиране за големината на страницата, границите и ориентацията на листа. Ако искате да промените тези настройки, изберете Файл > Настройка на страниците.... В менюто Настройки на листа за печат, можете да промените големината на листа и ориентацията му като цъкнете върху Формат на листа. Можете да зададете поотделно да се печатат ли списъка с поставените обекти, плана и 3D изгледа, или не. Ако не искате мащабирането на плана да е автоматично с цел най-добро побиране в границите на листа, можете да зададете друг мащабиране от полето Мащабиране 1:. Можете също да зададете поставянето на надписи отгоре (header) и/или отдолу (footer) на всеки от отпечатаните листове. В полетата Header и Footer можете да въведете свободен текст, а също и някои променливи, които ще бъдат заменяни от стойността им, по време на отпечатването. Към момента са налични следните седем променливи: $pageNumber за номериране на страниците, $pageCount за общия брой страници, $planScale за мащабирането на плана (независимо дали е изчислено автоматично, или е зададено в полето Мащабиране 1:), $date за датата, когато сте стартирали отпечатването, $time за часа, в който сте стартирали отпечатването, $name за името на плана, $file за пътя до файла, съдържащ плана. За да избегнете писането на имената на променливите, ползвайте съответните бутони, изобразени под полетата Header и Footer. Тъй като знакът $ е специален за тези променливи, въведете $$ ако искате да отпечатате един знак $. Преди да отпечатате плана, можете да видите как ще изглеждат отпечатаните страници, като изберете от менюто Файл > Преглед.... В панела Изглед преди отпечатване, ще видите как планът ще бъде отпечатан на листа. За да разгледате всички страници, цъкайте върху стрелките отгоре или ползвайте клавишите стрелки от клавиатурата.

• | Функцията Отпечатване може да не е достъпна в Linux. В такъв случай, моля ползвайте Файл > Отпечатване в PDF... , след което отпечатайте създадения PDF файл.
• | Отпечатването на 3D изгледа може да е недостъпно поради ограничения в конфигурацията на системата Ви. В този случай отметката Печатай 3D изгледа няма да е отбелязана и ще е недостъпна.
• | Ако планът, който ще отпечатвате, съдържа повече от един етаж, списъкът с обекти, който ще бъде отпечатан, ще съдържа само обектите, разположени на избрания в момента етаж, освен ако не поискате да отпечатате само този списък. Тогава ще бъде отпечатан списък на цялото обзавеждане. Отпечатаният план и 3D изглед ще са на този етаж, който виждате в момента на екрана. За да отпечатате план или 3D изглед на няколко от етажите, ще трябва да ги избирате и отпечатвате един по един.
• | 3D изгледа на плана се отпечатва винаги с 150 dpi (точки на инч) и по такъв начин, че да запълни една страница до границите на отпечатването.
• | Можете да отпечатате линеен мащаб като начертаете в плана Оразмерителна линия със стандартна дължина (например 1 метър).
• | Настройките на страниците, които сте променили, се записват във файла заедно с плана.
• | Панелът Изглед преди отпечатване може да бъде уголемяван.