Настройки на 3D изгледа

Sweet Home 3D Помощ - Начало > Промяна на предпочитанията, стените, мебелировката и 3D изгледа

|  |  | Настройки на 3D изгледа

Изберете 3D изглед > Изглед отгоре или 3D изглед > Виртуална разходка за да смените гледната точка в 3D изгледа.
Изглед отгоре | Виртуална разходка
Когато е избрано Изглед отгоре, 3D изгледа изобразява Вашия план триизмерно, гледано отгоре. В този режим, местенето на мишката наляво или надясно с натиснат ляв бутон завърта изображението около вертикална ос, минаваща през центъра на плана; местенето на мишката нагоре или надолу с натиснат ляв бутон завърта плана около хоризонталната му ос; въртенето на скрол колелцето на мишката уголемява или смалява 3D изгледа. Когато е избрано Виртуална разходка, 3D изгледа изобразява Вашия план триизмерно, гледано през очите на виртуален посетител. В този режим, местенето на мишката наляво или надясно с натиснат ляв бутон завърта тялото на посетителя наляво или надясно; местенето на мишката нагоре или надолу с натиснат ляв бутон премества погледа на посетителя нагоре или надолу; въртенето на скрол колелцето на мишката приближава и отдалечава посетителя. И в двата режима, натискането на клавишите стрелка наляво и стрелка надясно водят до същия ефект както страничното движение на мишката; page up и page down както движението на мишката вертикално; клавишите стрелка нагоре и стрелка надолу - както скрол колелцето на мишката. В режим Виртуална разходка можете да местите гледната точка на посетителя нагоре и надолу с клавишите home и end.
| От менюто Предпочитания можете да покажете или скриете 3D навигатора, изобразяван в горния ляв ъгъл на прозореца с 3D изгледа. Стрелките наляво, надясно, нагоре и надолу на навигатора имат същият ефект като съответните клавиши на клавиатурата, а двете малки стрелки в центъра му - като клавишите page up и page down.
Когато е избрано Виртуална разходка, виртуалният посетител, гледан отгоре, също се изобразява в плана. Неговото място и завъртане се променя едновременно в плана и в 3D изгледа. Около виртуалния посетител има четири индикатора.

1. | Чрез този до лявото му рамо можете да накарате посетителя да премести погледа си надолу или нагоре.
2. | Вторият е хоризонталният ъгъл, който посетителя вижда.
3. | Чрез този до дясното му рамо можете да завъртите тялото на посетителя наляво или надясно.
4. | Четвъртият индикатор е за промяна на височината на гледната точка на посетителя.

Когато е над някое от рамената на посетителя или зад него, показалецът на мишката се променя за да Ви покаже, че ако натиснете левия бутон на мишката в тази точка и я движите, ще местите погледа на посетителя по хоризонтала или по вертикала, или ще променяте височината на неговата гледна точка. Можете да променяте мястото на виртуалния посетител и в плана: завлечете го и го пуснете, или го маркирайте и го движете с клавишите от клавиатурата. Мястото на посетителя и споменатите по-горе ъгли могат да бъдат прецизно задавани в панела, който се изобразява след като цъкнете двойно върху виртуалния посетител в плана или като изберете от менюто 3D изглед > Настройка на виртуалния посетител.... В този прозорец можете да променяте също и хоризонталния ъгъл (зрително поле), видим от посетителя и да задавате дали пълното повдигане нивото на погледа му да зависи от текущо избрания етаж, като с това виртуалният посетител ще може да се изкачва и слиза на избрания от Вас етаж. И накрая, менюто 3D изглед > Настройка на 3D изгледа... изобразява панел, в който можете да променяте цвета или шарката на настилката и небето в 3D изгледа, осветеността, прозрачността на стените (и подовете).

• | Натиснете клавиша shift за да увеличите ефекта от движението на мишката или скрол колелцето в 3D изгледа.
• | Клавишите W, S, A и D действат както клавишите стрелки в 3D изгледа.
• | Движенията в 3D изгледа не са операции, които могат да бъдат отменени или повторени, но текущата позиция в 3D изгледа се записва в Sweet Home 3D файла, когато изберете Файл > Запиши или Файл > Запиши като....
• | Клавишите стрелки на клавиатурата нямат един и същ ефект върху виртуалния посетител, когато на фокус е планът или полето с 3D изгледа. Когато планът е на фокус, клавишите стрелки местят виртуалния посетител както всеки друг обект в плана.
• | Местенето на мишката нагоре и надолу с натиснат ляв бутон и натиснат клавиш alt на клавиатурата има същия ефект както на скрол колелцето на мишката.
• | Няма пречки виртуалният посетител да е вътре в стена или да е твърде далеч от жилището. Ако се "изгубите" и не знаете къде се намира виртуалният посетител, завъртете скрол колелцето с показалец на мишката в 3D изгледа. Това автоматично ще маркира и покаже виртуалния посетител в плана.
• | В режим Изглед отгоре, наблюдателят се върти около центъра на жилището в 3D изгледа и този център автоматично се променя всеки път, когато се местят или преоразмеряват обекти. Това поведение гарантира видимостта на цялото жилище и невъзможността да се изгубите в 3D изгледа. Ако искате гледната Ви точка да не зависи от този метод за центриране, може да разрешите опцията При изглед отгоре, центрирай избраното в прозореца Предпочитания, за да центрирате 3D изгледа отгоре върху избрания в 2D плана обект, или да използвате режима Виртуална разходка, който позволява да изберете която и да е гледна точка. Ако искате да виждате някои стаи, скрити от стени, може да зададете прозрачност на стените в менюто Настройки на 3D изгледа.
• | Опцията Настройвай нивото на погледа според избрания етаж е избрана по подразбиране и е налична само ако текущия план има повече от един етаж. Отмаркирайте я, ако искате нивото на погледа да се запазва едно и също при избирането на различни етажи (например при изглед на екстериора).
• | Ако желаете в 3D изгледа постоянно да виждате всички етажи, независимо кой от тях е маркиран, изберете от менюто 3D Изглед > Показвай всички етажи. За да бъде показван избрания етаж и тези под него, изберете 3D Изглед > Показвай избрания етаж.