Създаване на план

Sweet Home 3D Помощ - Начало > Създаване на планове, стени, мебелировка

|  |  | Създаване на план

За да създадете план, използвайте плана по подразбиране, създаван при стартирането на Sweet Home 3D или от менюто Файл > Нов. След като планът е вече създаден, Вие можете да начертаете стени, добавите врати, прозорци и мебелировка в него, да дефинирате стаите му, да добавите допълнителни етаж, да зададете географските координати, да начертаете някои оразмерявания и да добавите текстове. Тъй като 3D изгледът постоянно се синхронизира с промените, които правите в плана, винаги можете да се "разходите" в жилището от плана за да го видите от различни гледни точки. Можете да редактирате едновременно произволен брой планове, като единственото ограничение би могло да е недостатъчното количество памет.

• | Дебелината и височината на създаваните стени се задава в менюто Предпочитания Дебелина на новите стени и Височина на новите стени. След като сте създали която и да е стена, можете да цъкнете двойно върху нея и да промените дебелината и височината и от менюто Промяна характеристиките на стена.
• | Площта на новия план по подразбиране е 10 на 10 метра. Ако някоя стена или друг обект излиза извън тези размери, площта автоматично ще се уголеми.
• | Когато в 3D изгледа е избран Изглед отгоре, 3D изображението ще е центрирано в центъра на жилището.